ΚΑΝΟΝΙΣΜΟΣ (ΕΟΚ) αριθ. 1670/91 ΤΗΣ ΕΠΙΤΡΟΠΗΣ της 14ης Ιουνίου 1991 για παρέκκλιση, για την περίοδο 1991/92 από τον κανονισμό (ΕΟΚ) αριθ. 3322/89 περί καθορισμού των γενεσιουργών αιτίων που εφαρμόζονται στον τομέα των οπωροκηπευτικών, όσον αφορά τη μεταποίηση των λεμονιών και τις παρεμβάσεις για τα κουνουπίδια, τα βερίκοκα, τα ροδάκινα, τα νεκταρίνια, τα λεμόνια και τις τομάτες, καθώς και από τον κανονισμό (ΕΟΚ) αριθ. 1562/85 όσον αφορά τη μεταποίηση των λεμονιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τους συντελεστές μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (2), και ιδίως το άρθρο 5 παράγραφος 3,

τον κανονισμό (ΕΟΚ) αριθ. 1035/77 του Συμβουλίου της 17ης Μαΐου 1977 για την πρόβλεψη ειδικών μέτρων υπέρ της εμπορίας των μεταποιημένων προϊόντων με βάση τα λεμόνια (3), όπως τροποποιήθηκε τελευταία από τον κανονισμό (ΕΟΚ) αριθ. 1199/90 (4), και ιδίως το άρθρο 3,

Εκτιμώντας:

ότι το άρθρο 1 του κανονισμού (ΕΟΚ) αριθ. 3322/89 της Επιτροπής της 3ης Νοεμβρίου 1989 περί καθορισμού των γενεσιουργών αιτίων που εφαρμόζονται στον τομέα των οπωροκηπευτικών (5) προβλέπει ότι το γενεσιουργό αίτιο της γεωργικής ισοτιμίας που εφαρμόζεται στις παρεμβάσεις που πραγματοποιούνται στον τομέα των νωπών οπωροκηπευτικών κατά τη διάρκεια μιας περιόδου εμπορίας, επέρχεται για κάθε προϊόν την ημέρα ενάρξεως ισχύος των τιμών βάσεως και αγοράς για το προϊόν αυτό για την ίδια περίοδο- ότι, για την περίοδο 1991/92, οι τιμές βάσης και αγοράς άρχισαν να ισχύουν την 1η Ιουνίου 1991 όσον αφορά τα βερίκοκα, τα ροδάκινα και τα νεκταρίνια και στις 11 Ιουνίου 1991 όσον αφορά τις τομάτες και ότι τα ποσά που λαμβάνουν υπόψη τις τιμές βάση και αγοράς άρχισαν να ισχύουν την 1η Μαΐου 1991 όσον αφορά τα κουνουπίδια-

ότι το άρθρο 3 του κανονισμού (ΕΟΚ) αριθ. 3322/89 προβλέπει ότι, για τα λεμόνια που παραδίδονται για χυμοποίηση μεταξύ 1ης Ιουνίου και 30 Νοεμβρίου στα πλαίσια του κανονισμού (ΕΟΚ) αριθ. 1035/77, το γενεσιουργό αίτιο της γεωργικής ισοτιμίας που εφαρμόζεται για το δικαίωμα της χρηματικής αντιστάθμισης θεωρείται ότι επέρχεται την 1η Ιουνίου και η γεωργική ισοτιμία που εφαρμόζεται στην ελάχιστη τιμή είναι η γεωργική ισοτιμία που ισχύει την 1η Ιουνίου-

ότι ο κανονισμός (ΕΟΚ) αριθ. 1640/91 του Συμβουλίου της 13ης Ιουνίου 1991, για την τροποποίηση του κανονισμού (ΕΟΚ) αριθ. 1678/85 για τον καθορισμό των γεωργικών ισοτιμιών που θα εφαρμοστούν στον γεωργικό τομέα (6) τροποποίησε την γεωργική ισοτιμία που εφαρμόζεται για τα κουνουπίδια, τα βερίκοκα, τα ροδάκινα, τα νεκταρίνια, τα λεμόνια και τις τομάτες, με ισχύ από τις 17 Ιουνίου 1991- ότι πρέπει να εφαρμοστεί η τελευταία ισοτιμία, αφενός μεν, στο σύνολο των παρεμβάσεων που πραγματοποιούνται για τα προϊόντα αυτά από την ημερομηνία ενάρξεως ισχύος του παρόντος κανονισμού και έως το τέλος της περιόδου 1991/92 καθενός από αυτά και, αφετέρου, τις χυμοποιήσεις των λεμονιών που επέρχονται μεταξύ της ημερομηνίας ενάρξεως ισχύος του παρόντος κανονισμού και της 30ής Νοεμβρίου 1991 στα πλαίσια του κανονισμού (ΕΟΚ) αριθ. 1035/77- ότι για αυτό πρέπει να υπάρξει παρέκκλιση από τις διατάξεις των άρθρων 1 και 3 του κανονισμού (ΕΟΚ) αριθ. 3322/89-

ότι, για να εξασφαλισθεί ο κατάλληλος έλεγχος των μέτρων που έχουν προβλεφθεί, πρέπει επίσης να υπάρξει παρέκκλιση από τις διατάξεις των άρθρων 13 και 20 του κανονισμού (ΕΟΚ) αριθ. 1562/85 της Επιτροπής της 7ης Ιουνίου 1985 περί των λεπτομερειών εφαρμογής των μέτρων που αποσκοπούν στην προώθηση της μεταποιήσεως των πορτοκαλιών και της εμπορίας των μεταποιημένων προϊόντων με βάση τα λεμόνια (7), όπως τροποποιήθηκε τελευταία από τον κανονισμό (ΕΟΚ) αριθ. 1496/91 (8)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από τις διατάξεις του άρθρου 1 του κανονισμού (ΕΟΚ) αριθ. 3322/89, το γενεσιουργό αίτιο της γεωργικής ισοτιμίας που εφαρμόζεται στις παρεμβάσεις για τα κουνουπίδια τα βερίκοκκα, τα ροδάκινα, τα νεκταρίνια, τα λεμόνια και τις τομάτες που πραγματοποιούνται, για την περίοδο 1991/92, από την ημερομηνία ενάρξεως ισχύος του παρόντος κανονισμού, σε εφαρμογή των άρθρων 15, 15β, 19 και 19α του κανονισμού (ΕΟΚ) αριθ. 1035/72, επέρχεται στις 17 Ιουνίου 1991.

2. Κατά παρέκκλιση από τις διατάξεις του άρθρου 3 του κανονισμού (ΕΟΚ) αριθ. 3322/89, το γενεσιουργό αίτιο της γεωργικής ισοτιμίας που εφαρμόζεται στο δικαίωμα της χρηματικής αντιστάθμισης που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 1035/77 επέρχεται στις 1991 για τα λεμόνια που παραδίδονται για μεταποίηση μεταξύ της ημερομηνίας ενάρξεως ισχύος του παρόντος κανονισμού και της 30ής Νοεμβρίου 1991.

3. Κατά παρέκκλιση από τις διατάξεις του άρθρου 2 του κανονισμού (ΕΟΚ) αριθ. 3322/89, η ισοτιμία που εφαρμόζεται στην ελάχιστη τιμή που εφαρμόζεται στο άρθρο 1 παράγραφος 3 του κανονισμού (ΕΟΚ) αριθ. 1035/77 είναι η γεωργική ισοτιμία που ισχύει στις 17 Ιουνίου 1991 για τα λεμόνια που παραδίδονται στη μεταποίηση μεταξύ της ημερομηνίας ενάρξεως ισχύος του παρόντος κανονισμού και της 30ής Νοεμβρίου 1991.

Άρθρο 2

1. Οι αρμόδιες αρχές που έχουν ορισθεί από τα κράτη μέλη μεριμνούν ώστε στις συμβάσεις που έχουν συναφθεί πριν από την ημερομηνία ενάρξεως ισχύος του παρόντος κανονισμού και δεν έχουν ακόμη εκτελεσθεί έως την ίδια αυτή ημερομηνία, η ελάχιστη τιμή που αναφέρεται σ' αυτές να προσαρμοστεί σύμφωνα με τις διατάξεις του άρθρου 1.

2. Στις αιτήσεις χορηγήσεως της χρηματικής αντιστάθμισης που αναφέρονται στο άρθρο 13 παράγραφος 1 του κανονισμού (ΕΟΚ) αριθ. 1562/85, καθώς και στις ανακοινώσεις που γίνονται από τα κράτη μέλη σε εφαρμογή του άρθρου 20 του ιδίου αυτού κανονισμού, όσον αφορά τα λεμόνια της περιόδου 1991/92, πρέπει να υπάρχει διάκριση των ποσοτήτων που παραδίδονται στη βιομηχανία πριν από την ημερομηνία ενάρξεως του παρόντος κανονισμού και εκείνων που παραδίδονται μετά την ημερομηνία αυτή.

Άρθρο 3

Ο παρών κανονισμός αρχίζει να ισχύει από τις 17 Ιουνίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουνίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 164 της 24. 6. 1985, σ. 1. (2) ΕΕ αριθ. L 201 της 31. 7. 1990, σ. 9. (3) ΕΕ αριθ. L 125 της 19. 5. 1977, σ. 3. (4) ΕΕ αριθ. L 119 της 11. 5. 1990, σ. 61. (5) ΕΕ αριθ. L 321 της 4. 11. 1989, σ. 32. (6) ΕΕ αριθ. L 150 της 15. 6. 1991, σ. 38. (7) ΕΕ αριθ. L 152 της 11. 6. 1985, σ. 5. (8) ΕΕ αριθ. L 140 της 4. 6. 1991, σ. 17.